b'\n_START_ARTICLE_\nHermann Oberth\n_START_SECTION_\nLiv\n_START_PARAGRAPH_\nHerman Oberth kom fra en\xc2\xa0transilvansk-saksisk\xc2\xa0legefamilie. Som to\xc3\xa5rig flyttet han sammen med familien til Sighi\xc8\x99oara, der han gikk p\xc3\xa5 Bergskolen. Etter avsluttet studium der, begynte han \xc3\xa5 studere medisin i M\xc3\xbcnchen, men meldte seg ogs\xc3\xa5 p\xc3\xa5 forelsninger p\xc3\xa5 Den tekniske h\xc3\xb8yskolen. I 1914 deltok han i f\xc3\xb8rste verdenskrig. 1918 giftet han seg med Mathilde Hummel, som han fikk fire barn med. Samme \xc3\xa5r fortsatte han sine medisinstudier ved Universitetet i Budapest, men fant ut at medisin ikke var hva han hadde lyst \xc3\xa5 drive med resten av livet. Derfor begynte han i 1919 \xc3\xa5 studere tekniske fag ved Universitetet i Cluj, Romania, og fortsatte dem i M\xc3\xbcnchen, Gottingen og Heidelberg. I 1922 ble hans doktoravhandling\xc2\xa0Die Rakete zu den Planetenr\xc3\xa4umen avsl\xc3\xa5tt i Heidelberg, ettersom det ikke fantes en kvalisfisert ekspert p\xc3\xa5 omr\xc3\xa5det. Han leverte avhandlingen inn ved Universitetet i Cluj og bestod statseksamenen i 1923. Mellom 1923 og 1938 var han, med noen avbrudd, gymnasl\xc3\xa6rer i Transilvania.\n_START_SECTION_\nTekniske utkast\n_START_PARAGRAPH_\nI 1917 laget han et utkast til en\xc2\xa0etanol og oksygen-drevet rakett.\xc2\xa0I sin bok\xc2\xa0Die Rakete zu den Planetenr\xc3\xa4umen (1923) beskrev han i hovedsak alle vesentlige elementer til bygging av flersstegsraketter med flytende drivstoff.\n_START_SECTION_\nEndelig godkjenning og bruk av rakett-teknologien\n_START_PARAGRAPH_\nI 1938 fikk Oberth en forskningskontrakt ved Det tekniske Universitetet i Wien, som laget i 1940, etter hans forslag, et rakettpr\xc3\xb8vefelt i\xc2\xa0Felixdorf. Samme \xc3\xa5ret flyttet han til Det tekniske universitetet i Dresden og fikk innvilget\xc2\xa0tysk statsborgerskap\xc2\xa0neste \xc3\xa5ret. Mellom\xc2\xa01941 og 1943, jobbet Oberth under dekknavnet\xc2\xa0Fritz Hann\xc2\xa0ved h\xc3\xa6rens forskningssenter i\xc2\xa0Peenem\xc3\xbcnde, der han ogs\xc3\xa5 var delaktig, i mindre grad, i utviklingen av\xc2\xa0V2-missilet.\xc2\xa0I 1943 kom han i Reinsdorf i n\xc3\xa6rheten av Wittenberg, hvor han forble frem til slutten av krigen og arbeidet ved utviklingen av en fjernstyrt rakett med fast drivstoff.\n_START_SECTION_\nEtter krigen\n_START_PARAGRAPH_\nFra 1945 av bodde han i Feucht, dit familien hans hadde flyktet allerede under krigen. I 1948 fyttet han til Sveits, der han arbeidet som vitenskapelig konsulent. Mellom 1950 og 1953 arbeidet han for den italienske marinen med utviklingen av fastdrivstoffraketter. Mellom 1955 og 1958 arbeidet han sammen med sin elev Wernher von Braun\xc2\xa0i Huntsville i Alabama, USA, med\xc2\xa0rakettutvikling. I 1961 reiste han tilbake til USA, der han arbeidet som r\xc3\xa5dgivende konsulent for Convair i San Diego, California._NEWLINE_I Feucht, der han bodde, finnes det et romfartsmuseum\xc2\xa0oppkalt etter ham._NEWLINE_Mellom 1965 og 1967 var han medlem av det nyoprettede partiet\xc2\xa0Nationaldemokratische Partei Deutschlands,\xc2\xa0NPD. Hermann Oberth d\xc3\xb8de den 28. desember 1989 i en alder av 95 \xc3\xa5r i N\xc3\xbcrnberg.\n_START_SECTION_\nFamilie\n_START_PARAGRAPH_\nHermann Oberth giftet seg med Mathilde (f\xc3\xb8dt\xc2\xa0Hummel). Paret fikk to d\xc3\xb8tre og to s\xc3\xb8nner. S\xc3\xb8nnen Julius Oberth (f\xc3\xb8dt 1919) ble meldt savnet i 1943, og datteren Ilse Oberth (1924-1944) var rakettekniker. Hun d\xc3\xb8de den 28. august 1944 p\xc3\xa5 rakettestplassen "Schlier" i konsentrasjonsleiren Redl-Zipf i en eksplosjon umiddelbart etter en A4-motortest. 27 personer d\xc3\xb8de som f\xc3\xb8lge av eksplosjonen. S\xc3\xb8nnen Adolf Oberth (1928-2007) var kjemiker og oppfinner, og han st\xc3\xb8ttet sin far i 1950-\xc3\xa5rene i utviklingen av drivstoffblandinger for fastbrenselraketter, og jobbet senere i\xc2\xa0Aerojet i Sacramento, California. Datteren\xc2\xa0Erna Roth-Oberth (1922-2012) var den som tok seg mest av farens etterlatenskaper.\n_START_SECTION_\nSelskap/Foreninger\n_START_PARAGRAPH_\n\xc2\xa0Deutsche Agentur f\xc3\xbcr Raumfahrtangelegenheiten (DAFRA), som ble grunnlagt i 1952, (siden 1957: Deutsche Raketengesellschaft (DRG) ) ble i 1961 omd\xc3\xb8pt til\xc2\xa0Hermann-Oberth-Gesellschaft, fremmet den romfarttekniske ettervekst, eksperimenterte med raketter og ble i 1993 en del av Deutsche Gesellschaft f\xc3\xbcr Luft- und Raumfahrt \xe2\x80\x93 Lilienthal \xe2\x80\x93 Oberth e.V. (DGLR).'